ROMÂNIA
JUDEŢUL BOTOŞANI
COMUNA BLÂNDEŞTI
CONSILIUL LOCAL BLÂNDEŞTI
HOTĂRÂRE
Nr. 01  din  20.01.2025 
privind aderarea şi asocierea comunei Blândeşti la Asociația APIConsult Botoşani  ȋmpreună cu celelalte entităţi publice membre, în vederea organizării şi exercitării în comun a serviciilor comunale
Consiliul Local al comunei Blândeşti; judeţul Botoşani, întrunit în şedinţa ordinară din data de 20.01.2025;
Analizând temeiurile juridice:
- art. 56, art. 120, alin. (1), art.121, alin. (1) și (2) și art 139, alin. (2) din Constituția Roinâniei, republicată;
- art. 4 și art. 9, paragraful 3 din Cartei europene a autonomiei locale, adoptată la Strasbourg la 15 octombrie 1985 și ratificată prin Legea nr. 199/1997;
- art. 7 alin. (2) din Legea nr. 287/2009 privind Codul civil, republicată, cu modificările ulterioare;
- art.10 din Carta europeană a autonomiei locale, adoptată la Strasbourg la 15 octombrie 1985 și ratificată prin Legea nr.199/1997;
- Ordonanței Guvernului României nr.26/2000 cu privire la asociații și fundații;
- art. 35 alin. (6) din Legea nr. 273/2006 privind finanțele publice locale, cu modificările și completările ulterioare;
Ȋn baza prevederilor:
- Legii nr. 333/2003 privind paza obiectivelor, bunurilor, valorilor și protecția persoanelor, cu modificările și completările ulterioare;
- Art. 89, art. 129 alin. (2), lit. „e”, alin. (7), lit. „g” și alin. (9) lit. „a” din O.U.G. nr. 57/2019 privind Codul Administrativ, cu modificările și completările ulterioare;
- Statutului şi Actului Constitutiv al Asociaţiei APIConsult Botoşani;

Luând act de proiectul de hotărâre şi referatul de aprobare a primarului comunei Blândeşti Stelian Maxim, prin care se susţine necesitatea şi oportunitatea proiectului, constituind un aport pentru dezvoltarea colectivităţii; raportul nr. 104/2025 al compartimentului financiar contabil;
Luând în considerare rapoartele de avizare ale comisiilor pe cele trei domenii de activitate din cadrul consiliului local
Constatând că scopul Asociaţiei APIConsult Botoşani este de a organiza pe principii de eficienţă, eficacitate şi economicitate, în baza unui Acord de cooperare cu entităţile publice membre, activităţi stabilite prin lege ca atribuţii ale autorităţilor administraţiilor publice locale;
Cunoscut fiind faptul că autoritățile administrației publice locale reprezintă unul dintre principalele fundamente ale oricărui regim democratic;

Ţinând seama de faptul că obținerea eficienței şi eficacității serviciilor publice reprezintă o condiție esențialã a managementului fiecărei entități publice, în acest caz, entitate publică fiind comună, ȋn calitatea acesteia de persoanã juridicã de drept public şi respectiv de instituție publică locală;
Apreciind oportunitatea unei cooperări între comune pentru asigurarea serviciilor comunale respectând în acelaşi timp independența şi funcțiile specifice fiecăreia dintre acestea,

Urmărind facilitarea asigurării serviciilor comunale de mai multe comune, ȋn temeiul unui acord de cooperare, prin relații profesionale bazate pe criterii de legalitate, economicitate, eficacitate, eficiență şi colaborare pentru realizarea obiectivelor specifice acestei activități;
Respectând prevederile art.136 din Ordonanța de Urgență privind Codul administrativ nr.57/2019, cu modificările și completările ulterioare;
Luând în considerare prevederile art. 2 alin. (2), art. 41 alin. (5), art. 50 alin. (4), art. 58, art. 59, art.61 , art.62 și art.70 din Legea nr. 24/2000 privind normele de tehnica legislativa pentru elaborarea actelor normative, republicată, cu modificările şi completările ulterioare;
Ȋn temeiul art. 129  alin. (1), alin. (2) lit.e), alin. (9) lit. a), art. 136, alin. (1), art.139, alin. (1), alin. (3), lit. f) și art.196, alin (1) lit. a) din Ordonanța dc urgență a Guvernului nr. 57/2019 privind Codul administrativ, cu modificările și completările ulterioare,
HOTĂRĂŞTE
Art. 1. Se aprobă aderarea comunei Blândeşti la Asociația APIConsult Botoșani în vederea exercitării în comun a serviciilor comunale.

Art. 2. Se aprobă asocierea comunelor Răchiți si Blândești în cadrul Asociaţiei APIConsult Botoşani în vederea participării în comun la exercitarea serviciilor comunale.
Art. 3. Se aprobă modelul cadru al Acordului de cooperare şi totodată obligaţiile financiare pentru susţinerea exercitării serviciilor comunale din cadrul Asociaţiei APIConsult Botoşani, conform Anexei la prezenta hotărâre.
Art. 4. În cadrul Asociaţiei APIConsult Botoşani, comuna Blândeşti în calitate de entitate publică membră/asociată  este reprezentată de către primar.
Art. 5. Toate celelalte prevederi contrare celor adoptate prin prezenta, cuprinse în alte Hotărâri ale Consiliului Local se abrogă.
Art. 7. De ducerea la îndeplinire a prevederilor prezentei hotărâri, răspunde primarul comunei, domnul Stelian Maxim, în calitate de ordonator principal de credite .
Preşedinte de şedinţă

   Secretar general comună 
    
   






  
  Eduard-Dorel OROŞANU
